In en om die huis: Tuisgemaakte melkkonfyt
Tuisgemaakte melkkonfyt - Huiskok
Gekookte kondensmelk – prutpotmetode ('slow cooker') MY KEUSE
1.Gooi die geblikte kondensmelk oor in skoon glasflessies, draai die deksel stewig toe, sit dit in die prutpot, gooi warm water oor tot by die dekselvlak, sit die prutpot op hoog* en vergeet daarvan vir die volgende 8 ure.
2.Haal dit met 'n knyptangetjie uit en laat afkoel. Dit sal 'n maand in die yskas hou (ja, ek lag ook – dit sal baie gouer verslind wees).
1. Voorverhit oond tot 220°C. Gooi twee blikkies kondensmelk in 'n Pyrex-tipe oondvaste bak, roer 'n knippie sout by en bedek dit goed met foelie. Plaas die bak in 'n roosterpan. Gooi kookwater in die roosterpan tot die bak kondensmelk tot dit halfpad in die water staan.
2.Bedek met foelie en bak sowat 2 ure. Indien jy dit donker verkies, bak vir 3 ure. Laat afkoel voordat jy die foelie afhaal. Klits goed tot glad.
◦Ek geur my kondensmelk met een van die volgende geure: koffie-ekstrak, vanielje-ekstrak, kardomom, Earl Grey tee.
◦Verhit die flessie as jy die melkkonfyt meer vloeibaar wil maak as sous oor roomys.
◦Dis wonderlik oor Franse roosterbrood.
◦Roer dit by roomys in – hoekom so duur betaal vir Haagen Daz se dulche de leche roomys?
◦Melkkonfyt se soet word getemper met gevlokte seesout, asook deur dit te bedien saam met ietwat suur vrugte soos granaat, koejawel en pynappel.
◦Bedien melkkonfyt met pere gestowe in kaneel, pienk peperkorrels en vanielje. Sprinkel pimperneute oor vir tekstuur.